Návrh nariadenie rady (EÚ) č. …/… ktorým sa stanovujú opravné koeficienty uplatniteľné od 1. júla 2009 na odmeny úradníkov, dočasných zamestnancov a zmluvných zamestnancov Európskych spoločenstiev pôsobiacich v tretích krajinách /* KOM/2010/0342 v konečnom znení - NLE 2010/0189 */





[pic] | EURÓPSKA KOMISIA | Brusel, 29.6.2010 KOM(2010)342 v konečnom znení 2010/0189 (NLE) Návrh NARIADENIE RADY (EÚ) č. …/… ktorým sa stanovujú opravné koeficienty uplatniteľné od 1. júla 2009 na odmeny úradníkov, dočasných zamestnancov a zmluvných zamestnancov Európskych spoločenstiev pôsobiacich v tretích krajinách DÔVODOVÁ SPRÁVA Nariadením (Euratom, ESUO, EHS) č. 3019/87 z 5. októbra 1987 bol zmenený a doplnený služobný poriadok úradníkov Európskych spoločenstiev, a to doplnením prílohy X, ktorá obsahuje osobitné ustanovenia a výnimky platné pre úradníkov, ktorí pôsobia v tretích krajinách. Bol zavedený najmä osobitný systém odmeňovania. Články 11, 12 a 13 novej prílohy sa týkajú odmeňovania úradníkov pôsobiacich v uvedených krajinách. Podľa tohto systému sa odmena vypláca v eurách v Belgicku, ale môže byť takisto úplne alebo čiastočne vyplácaná v miestnej mene krajiny pôsobenia. V takomto prípade sa na časť odmeny vyplácanej v miestnej mene uplatní opravný koeficient. V súlade s prvým odsekom článku 13 uvedenej prílohy musela Rada každých šesť mesiacov stanoviť opravné koeficienty uplatniteľné v tretích krajinách. Nariadením (ESUO, EHS, Euratom) č. 2175/88 z 18. júla 1988 Rada rozhodla o prvých opravných koeficientoch uplatniteľných od 10. októbra 1987. Odkedy sa začal uplatňovať nový služobný poriadok, s účinnosťou od 1. mája 2004 [nariadenie (ES, Euratom) č. 723/2004 z 22. marca 2004], tento systém odmeňovania sa uplatňuje aj na zmluvných zamestnancov. V súlade s prvým odsekom článku 13 prílohy X k tomuto novému služobnému poriadku musí Rada raz ročne stanoviť opravné koeficienty uplatniteľné v tretích krajinách. Posledné opravné koeficienty stanovila Rada nariadením (ES) č. 613/2009 zo 6. júla 2009, ktoré nadobudlo účinnosť 1. júla 2008. Tento návrh sa týka stanovenia opravných koeficientov uplatniteľných od 1. júla 2009 na odmeny vyplácané úradníkom, dočasným zamestnancom a zmluvným zamestnancom Európskych spoločenstiev pôsobiacim v tretích krajinách. Vplyv na rozpočet je veľmi slabý: navýšenie o 85 283,51 EUR, čo predstavuje rozdiel len + 0,0483 % v porovnaní s predchádzajúcim stavom (pozri priložený finančný výkaz ). Systém odmeňovania mimo Únie vychádza v súlade s článkom 64 služobného poriadku zo zásady parity kúpnej sily medzi odmenami vyplácanými v miestnej mene a odmenami v Bruseli. Na uplatňovanie tejto zásady je potrebné používať výpočet ekonomických parít, ktorý uskutočňuje Eurostat. Opravný koeficient je faktor, ktorý dostaneme vydelením hodnoty ekonomickej parity výmenným kurzom . Hlavným krokom pri stanovovaní opravných koeficientov je teda výpočet ekonomických parít medzi rôznymi miestami pôsobenia a Bruselom. Použité výmenné kurzy sú stanovené v súlade s vykonávacími pravidlami nariadenia o rozpočtových pravidlách a zodpovedajú dátumu uplatnenia opravných koeficientov. V tabuľke v prílohe sa uvádzajú opravné koeficienty, ktoré vyplývajú z parít oznámených Eurostatom, pre všetky miesta pôsobenia a pre mesiac júl 2009. 2010/0189 (NLE) Návrh NARIADENIE RADY (EÚ) č. …/… ktorým sa stanovujú opravné koeficienty uplatniteľné od 1. júla 2009 na odmeny úradníkov, dočasných zamestnancov a zmluvných zamestnancov Európskych spoločenstiev pôsobiacich v tretích krajinách RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 336, so zreteľom na Služobný poriadok úradníkov Európskych spoločenstiev a podmienky zamestnávania ostatných zamestnancov spoločenstiev, ktoré sú ustanovené v nariadení Rady (EHS, Euratom, ESUO) č. 259/68[1], a najmä na prvý odsek článku 13 jeho prílohy X, so zreteľom na návrh Komisie, keďže: (1) Je potrebné zohľadniť vývoj životných nákladov v krajinách mimo Únie a následne stanoviť opravné koeficienty uplatniteľné s účinnosťou od 1. júla 2009 na odmeny, ktoré sú vyplácané v mene krajiny pôsobenia úradníkom, dočasným zamestnancom a zmluvným zamestnancom Európskych spoločenstiev pôsobiacim v tretích krajinách. (2) Opravné koeficienty, podľa ktorých bola vykonaná platba na základe nariadenia Rady (ES) č. 613/2009[2], môžu viesť so spätnou platnosťou k úpravám odmien smerom nahor alebo nadol. (3) V prípade zvýšenia odmien v dôsledku nových opravných koeficientov je potrebné stanoviť doplatok. (4) V prípade zníženia odmien v dôsledku nových opravných koeficientov je potrebné stanoviť vrátenie preplatku za obdobie medzi 1. júlom 2009 a dátumom nadobudnutia účinnosti tohto nariadenia. (5) Je potrebné stanoviť, aby sa prípadné vrátenie preplatkov obmedzilo len na obdobie maximálne šiestich mesiacov pred dňom nadobudnutia účinnosti tohto nariadenia a aby sa jeho účinky vzťahovali na obdobie maximálne dvanástich mesiacov od tohto dňa, podobne ako v prípade opravných koeficientov uplatniteľných v Európskej únii na odmeny a dôchodky úradníkov a ostatných zamestnancov Európskych spoločenstiev, PRIJALA TOTO NARIADENIE: Článok 1 Opravné koeficienty uplatniteľné s účinnosťou od 1. júla 2009 na odmeny, ktoré sú vyplácané v mene krajiny pôsobenia úradníkom, dočasným zamestnancom a zmluvným zamestnancom Európskych spoločenstiev pôsobiacim v tretích krajinách, sú uvedené v prílohe k tomuto nariadeniu. Výmenné kurzy na výpočet týchto odmien sa stanovujú v súlade s pravidlami na vykonávanie nariadenia o rozpočtových pravidlách a zodpovedajú dátumu uvedenému v prvom odseku. Článok 2 1. V prípade zvýšenia odmien v dôsledku opravných koeficientov, ktoré sú stanovené v prílohe, inštitúcie uskutočnia spätné platby. 2. V prípade zníženia odmien v dôsledku opravných koeficientov, ktoré sú stanovené v prílohe, inštitúcie vykonajú za obdobie medzi 1. júlom 2009 a dátumom nadobudnutia účinnosti tohto nariadenia spätné úpravy odmien smerom nadol. Úpravy so spätnou platnosťou, ktoré zahŕňajú vrátenie preplatkov, sa vzťahujú na obdobie maximálne šiestich mesiacov pred nadobudnutím účinnosti tohto nariadenia. Vrátenie bude pokrývať obdobie najviac dvanástich mesiacov od tohto dňa. Článok 3 Toto nariadenie nadobúda účinnosť dňom jeho uverejnenia v Úradnom vestníku Európskej únie . Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli Za Radu predseda Príloha MIESTA PÔSOBENIA | Opravné koeficienty – júl 2009 | Afganistan (***) | 0 | Južná Afrika | 57,5 | Albánsko | 73,9 | Alžírsko | 76,5 | Bývalá juhoslovanská republika Macedónsko | 68,1 | Angola | 115,8 | Saudská Arábia | 85,2 | Argentína | 57,1 | Arménsko | 68,7 | Austrália | 102,3 | Azerbajdžan | 93,7 | Bangladéš | 50,8 | Barbados | 111 | Bielorusko | 61,5 | Belize | 65,9 | Benin | 93,1 | Bolívia | 58,4 | Bosna a Hercegovina (Banja Luka) | 62,5 | Bosna a Hercegovina (Sarajevo) | 73,2 | Botswana | 53,2 | Brazília | 87,4 | Burkina Faso | 95,8 | Burundi (***) | 0 | Kambodža | 71,5 | Kamerun | 95,6 | Kanada | 74,6 | Kapverdy | 73,1 | Čile | 61,9 | Čína | 85,6 | Predjordánsko a pásmo Gazy | 100,7 | Kolumbia | 76 | Kongo (Brazaville) | 118,2 | Južná Kórea | 82,8 | Kostarika | 75,1 | Pobrežie Slonoviny | 99,5 | Chorvátsko | 92,3 | Kuba | 83,2 | Džibuti | 97,1 | Egypt | 39,2 | Salvádor | 70,2 | Ekvádor | 70,3 | Eritrea | 50,1 | Spojené štáty americké (New York) | 92 | Spojené štáty americké (Washington) | 87,4 | Etiópia | 83,8 | Gabon | 104,4 | Gambia | 60,7 | Gruzínsko | 86,5 | Ghana | 53,1 | Guatemala | 75,5 | Guinea (Konakry) | 63,5 | Guinea-Bissau | 107,7 | Guyana | 59,3 | Haiti | 107,4 | Honduras | 70,2 | Hongkong | 95 | Fidži | 61,9 | Šalamúnove ostrovy | 90,3 | India | 54,5 | Indonézia (Jakarta) | 74,3 | Indonézia (Banda Aceh) | 51,2 | Irak (***) | 0 | Izrael (Tel Aviv) | 102,5 | Jamajka | 84,8 | Japonsko (Tokio) | 126,3 | Jordánsko | 81,5 | Kazachstan (Alma-ata) | 76,3 | Kazachstan (Astana) | 68,1 | Keňa | 75,1 | Kirgizsko | 85,9 | Kosovo (Priština) | 54,6 | Laos | 85,7 | Lesoto | 57,3 | Libanon | 81,9 | Libéria | 90,8 | Madagaskar | 83,9 | Malajzia | 70,1 | Malawi | 76 | Mali | 84,9 | Maroko | 76,1 | Maurícius | 69,7 | Mauritánia | 61,1 | Mexiko | 65,1 | Moldavsko | 64,3 | Čierna Hora | 68,1 | Mozambik | 73,4 | Namíbia | 71,2 | Nepál | 77,7 | Nikaragua | 55,5 | Niger | 85,9 | Nigéria | 87,5 | Nórsko | 125,2 | Nová Kaledónia | 125,9 | Nový Zéland | 86,4 | Uganda | 63,4 | Uzbekistan | 50,9 | Pakistan | 43,9 | Panama | 57,6 | Papua-Nová Guinea | 94,2 | Paraguaj | 66,5 | Peru | 75,1 | Filipíny | 62,7 | Stredoafrická republika | 106,7 | Konžská demokratická republika (Kinshasa) | 125,3 | Dominikánska republika | 64,4 | Rusko | 97,1 | Rwanda | 84,6 | Samoa | 70,5 | Senegal | 90,3 | Srbsko (Belehrad) | 66,5 | Sierra Leone | 75,1 | Singapur | 97,3 | Sudán (Chartúm) | 52,5 | Južný Sudán (Juba) | 91,6 | Srí Lanka | 62,9 | Švajčiarsko (Ženeva) | 109,5 | Švajčiarsko (Bern) | 109 | Surinam | 45,9 | Svazijsko | 58,2 | Sýria | 77,1 | Tadžikistan | 56,9 | Taiwan | 76,6 | Tanzánia | 67,6 | Čad | 122,8 | Thajsko | 55,6 | Východný Timor | 67,8 | Togo | 87,9 | Trinidad a Tobago | 74,6 | Tunisko | 68,7 | Turecko | 76,6 | Ukrajina | 75,1 | Uruguaj | 71,3 | Vanuatu | 102,2 | Venezuela | 92,4 | Vietnam | 47,4 | Jemen | 66,6 | Zambia | 49,2 | Zimbabwe (***) | 0 | (***) Nie je k dispozícii. FINANČNÝ VÝKAZ 1. NÁZOV NÁVRHU Návrh nariadenia Rady, ktorým sa stanovujú opravné koeficienty uplatniteľné od 1. júla 2009 na odmeny úradníkov, dočasných zamestnancov a zmluvných zamestnancov Európskych spoločenstiev pôsobiacich v tretích krajinách. 2. ROZPOČTOVÉ POLOŽKY XX-01.01.02-01 a XX-01.02.02-01. 3. PRÁVNY ZÁKLAD Články 12 a 13 prílohy X k služobnému poriadku. 4. FINANČNÝ VPLYV 4.1 Odhadovaná výška skutočných výdavkovna rok 2010 (1) 176 567 000 EUR (1) 4.2 Odhad vplyvu opravnýchkoeficientov uplatňovaných od júla 2009do júna 2010 (vrátane): + 85 283,51 EUR (2) 4.3 Dôsledky vzhľadom na odhadovanúvýšku skutočných výdavkov [(2) : (1)] + 0,048300623 % [1] Ú. v. ES L 56, 4.3.1968, s. 1. Nariadenie naposledy zmenené a doplnené nariadením (ES) č. 160/2009 (Ú. v. EÚ L 55, 27.2.2009, s. 1). [2] Ú. v. EÚ L 181, 14.7.2009, s. 1.